**Φύλλο εργασίας για το κεφ. «Κλασική εποχή»**

**(Η συμμαχία της Δήλου – Αθηναϊκή ηγεμονία**. **Η εποχή του Περικλή**.**)**

**Να συμβουλευθείτε και τα αντίστοιχα βίντεο που θα βρείτε στην ηλεκτρονική τάξη.**

1. Τι είναι η Συμμαχία της Δήλου; Γιατί λέμε ότι η Συμμαχία μετεξελίχθηκε σε Αθηναϊκή ηγεμονία; Ποιο γεγονός σηματοδοτεί αυτή τη μετάλλαξη; Πότε;

2. Δύο πολύ σημαντικοί Αθηναίοι πολιτικοί του 5ου αιώνα π. Χ. είναι:

Α. Ο Περικλής, αρχηγός των αριστοκρατικών και ο Κίμων, αρχηγός των δημοκρατικών.

Β. Ο Περικλής, αρχηγός των ολιγαρχικών και ο Εφιάλτης, αρχηγός των δημοκρατικών.

Γ. Ο Περικλής, αρχηγός των δημοκρατικών και ο Κίμων, αρχηγός των ολιγαρχικών.

Δ. Ο Εφιάλτης, αρχηγός των ολιγαρχικών και ο Κίμων, αρχηγός των δημοκρατικών.

3. Σωστό - Λάθος

Α. Η Καλλίειος ή Κιμώνειος συνθήκη ειρήνης με τους Πέρσες (περίπου 450 π.Χ.), τους υποχρέωνε να αναγνωρίσουν την ανεξαρτησία των ελληνικών πόλεων της Μ. Ασίας. Σ Λ

Β. Ο Περικλής κατάφερε να εκλεγεί μια φορά στρατηγός. Σ Λ

Γ. Ο Κίμων υποστήριζε την συμμαχία με τους Σπαρτιάτες ενάντια στον κοινό εχθρό τους Πέρσες. Σ Λ

Δ. Όταν πολιτική δράση ανέλαβε ο Περικλής, έκλεισε ειρήνη για τριάντα χρόνια (τριακοντούτεις σπονδαί ) με τους Σπαρτιάτες (445 π. Χ.). Σ Λ

4. Ποιες τρεις περιόδους μπορούμε να διακρίνουμε στην Αθηναϊκή Δημοκρατία και πως ονόμασαν οι ιστορικοί την δημοκρατία σε καθεμία από αυτές τις περιόδους;

5. Ποιο είναι το τέλος του ένδοξου στρατηγού Μιλτιάδη που χάρισε τη νίκη στους Έλληνες εναντίον των Περσών στο Μαραθώνα (490 π. Χ.); Πως εξηγείτε αυτή την κατάληξη;

6. Να αντιστοιχίσετε:

|  |  |  |  |
| --- | --- | --- | --- |
| 1 | χορηγία | Α | χρηματοδότηση των αγώνων λαμπαδηδρομίας στα Παναθήναια |
| 2 | γυμνασιαρχία | Β | χρηματοδότηση της επίσημης αποστολής σε πανελλήνιες γιορτές |
| 3 | εστίαση | Γ | χρηματοδότηση της διδασκαλίας ενός θεατρικού έργου |
| 4 | αρχιθεωρία | Δ | χρηματοδότηση του δείπνου μιας φυλής σε θρησκευτικές γιορτές |

7. Να εξηγήσετε τους παρακάτω όρους:

Α. *λειτουργία*

Β. *μετοίκιο*

8. Να δημιουργήσετε μια «γραμμή του χρόνου» τοποθετώντας πάνω της τα κύρια γεγονότα που αναφέρονται στην υποενότητα «Η συμμαχία της Δήλου – Αθηναϊκή ηγεμονία», αρχίζοντας από το 478 και τελειώνοντας στο 445 π. Χ.

 Καλή δουλειά!